RESOLUCIÓN do 1 de setembro de 2005, da Dirección Xeral de Turismo, pola que se delega nos delegados provinciais da Consellería de Innovación e Industria o exercicio de determinadas competencias.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/09/2005

Tendo en conta o gran volume da actividade administrativa que a normativa lle atribúe á Dirección Xeral de Turismo, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto aos principios informa
dores da actuación administrativa, e con suxeición á normativa legal vixente, se deleguen nos delegados provinciais da Consellería de Innovación e Industria determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos delegados provinciais da Consellería de Innovación e Industria o exercicio das seguintes competencias:
-Autorizacións das modificacións de grupo, categoría, capacidade, superficie, modalidade, denominación e calquera outra que modifique as condicións nas que se outorgou a autorización turística dos establecementos hoteleiros.
-Autorizacións das modificacións da categoría, capacidade, superficie, denominación e calquera outra que modifique as condicións nas que se outorgou a autorización turística das cidades de vacacións.
-Autorizacións das modificacións da categoría, capacidade, superficie, denominación e calquera outra que modifique as condicións nas que se outorgou a autorización turística dos apartamentos, bun
galows e outros aloxamentos similares de carácter turístico.
-Autorizacións das modificacións da categoría, capacidade, superficie, denominación e calquera outra que modifique as condicións nas que se outorgou a autorización turística dos acampamentos de turismo.
-Autorizacións das modificacións do grupo, capacidade, superficie, denominación, modalidade e calquera outra que modifique as condicións nas que se outorgou a autorización turística dos establecementos de turismo rural.
-Autorizacións das modificacións da categoría, capacidade, superficie, denominación e calquera outra que modifique as condicións nas que se outorgou a autorización turística dos restaurantes.
-Autorizacións das modificiacións da categoría, capacidade, superficie, denominación e calquera outra que modifique as condicións nas que se outorgou a autorización turística das cafetarías.
-Autorizacións dos cambios de grupo, director, denominación, locais e calquera outra que modifique as condicións nas que se outorgou a autorización turística das axencias de viaxes, das súas sucursais e das axencias de viaxes estranxeiras.
-Visado dos regulamentos de réxime interior dos establecementos turísticos.
A Dirección Xeral de Turismo poderá, non obstante, avocar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente resolución farán constar expresamente esta circunstancia e consideraranse ditadas pola autoridade que as concedeu.
Santiago de Compostela, 1 de setembro de 2005.
Rubén C. Lois González
Director xeral de Turismo
CONSELLERÍA DE CULTURA, COMUNICACIÓN SOCIAL
E TURISMO